CELEX: 62021TN0201
Language: hu
Date: 2021-04-06 00:00:00
Title: T-201/21. sz. ügy: 2021. április 6-án benyújtott kereset – Covington & Burling és Van Vooren kontra Bizottság

2021.6.7.   
            
            
               HU
            
            
               Az Európai Unió Hivatalos Lapja
            
            
               C 217/62
            
         
      2021. április 6-án benyújtott kereset – Covington & Burling és Van Vooren kontra Bizottság
      (T-201/21. sz. ügy)
      (2021/C 217/78)
      Az eljárás nyelve: angol
      
         Felek
      
      
         Felperesek: Covington & Burling (Saint-Josse-ten-Noode, Belgium) és Bart Van Vooren (Meise, Belgium) (képviselő: P. Diaz Gavier ügyvéd)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a Bizottság 2021. március 12-i határozatát, amelyben megtagadja az átláthatósági rendelet alapján kért dokumentumokhoz (1) való hozzáférést;
               
            
                  —
               
               
                  kötelezze a Bizottságot arra, hogy haladéktalanul biztosítsa a kért dokumentumokhoz való hozzáférést, és
               
            
                  —
               
               
                  kötelezze a Bizottságot a Covington részéről a jelen üggyel összefüggésben felmerülő jogi és egyéb költségek és kiadások viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek öt jogalapra hivatkoznak.
      
                  1.
               
               
                  Az első, arra alapított jogalap, hogy a Bizottság tévesen támaszkodott az átláthatósági rendelet (2) 4. cikke (3) bekezdésének második albekezdésére a kért dokumentumokhoz való hozzáférés megtagadásának indokolása érdekében.
               
            
                  2.
               
               
                  A második, arra alapított jogalap, hogy még ha az átláthatósági rendelet 4. cikke (3) bekezdésének második albekezdése, vagy a 4. cikk bármely más jogalapja alkalmazandó is lenne, a Bizottság nem bizonyította, hogy a kért dokumentumok miként felelnek meg ezen követelményeknek.
               
            
                  3.
               
               
                  A harmadik, arra alapított jogalap, hogy a Bizottság tévesen támaszkodott a bizottsági eljárásrendről szóló rendeletre (3) a kért dokumentumokhoz való hozzáférés megtagadásának alátámasztása érdekében.
               
            
                  4.
               
               
                  A negyedik, arra alapított jogalap, hogy a Bizottság tévesen támaszkodott a bizottságokra vonatkozó általános eljárási szabályzatra a megtagadás alátámasztása érdekében.
               
            
                  5.
               
               
                  Az ötödik, arra alapított jogalap, hogy a megtámadott határozat sérti az általános átláthatósági elveket, és aláássa a végrehajtási jogi aktusok demokratikus legitimitását.
               
            
         (1)  Megjegyzés: a kért dokumentumok egy bizottsági eljárásra, konkrétabban pedig bizonyos tagállamoknak az 1925/2006/EK európai parlamenti és tanácsi rendelet III. mellékletének a hidroxi-antracén-származékokat tartalmazó növényi fajok tekintetében történő módosításáról szóló bizottsági rendelet tervezetével összefüggő szavazataival kapcsolatos dokumentumokra vonatkoznak.
      
         (2)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001. L 145., 43. o.; magyar nyelvű különkiadás 1. fejezet, 3. kötet, 331. o.).
      
         (3)  A Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet (HL 2011. L 55., 13. o.).